**РЕШЕНИЕ**

**№ ТУ -11-05**

**Плевен 11.07.2024 г.**

 В областна администрация Плевен е постъпило писмо от кмета на община Гулянци, г-н Лъчезар Яков, с вх. рег. №ТУ-04-9 от 09.07.2024г., в което се отправя искане на разрешение за прилагане на „спешна мярка“ за автобусни линии:

* „Плевен – Гулянци – Загражден”

Община Гулянци е сключила договор за обществен превоз на пътници с маршрутни разписания №1921, №1922 и № 1923 с превозвача „НИС-2019” ЕООД със седалище и адрес на управление с. Гиген, ул. „Марица“, №2 с ЕИК205616369 представлявано от Николай Николов със срок на действие до 31.07.2024г.

Скорошното изтичане на договора за обществен превоз на пътници поставя възложителя, община Гулянци в невъзможност да възложи изпълнението на обществените превози по надлежния ред. Това създава предпоставки за прекратяване на обществената услуга.

Предвид факта, че община Гулянци - няма възможност да проведе обществена поръчка в толкова кратък срок и е налице риск от прекъсване на обслужването на автобусна линия „Плевен – Гулянци – Загражден“ считам, че е целесъобразно да се постанови решение за разрешаване на община Гулянци да приложи института „спешна мярка“, като по този начин се защитят обществените отношения свързани с услугите по транспорт.

Поради това, че е налице риск от прекъсване на услугата, породен от скорошното изтичане на договора между община Гулянци и превозвача „НИС-2019“ ЕООД, на основание чл.16д, ал.6 от Наредба №2/15.03.2002г. за условията и реда за утвърждаване на транспортни схеми и за осъществяване на обществени превози на пътници с автобуси и чл.5, пар.5 от Регламент (ЕО) №1370/2007 на Европейския парламент и Съвета, от 23 октомври 2007 година, относно обществените услуги за пътнически превоз с железопътен и автомобилен транспорт,

**РАЗРЕШАВАМ:**

 Да се предприеме от община Гулянци „**спешна** **мярка**” във вид на **пряко** **възлагане** **на** **превозите**, за срок от **12 /дванадесет/ месеца** считано от 01.08.2024г., но не по-късно (което от двете събитие настъпи първо) от провеждането и възлагането на обществена поръчка по реда на ЗОП, за автобусна линия:

* „Плевен – Гулянци – Загражден”

 Предоставеният срок от **дванадесет месеца** е достатъчен за подсигуряване на възможност за изпълнение на обществения превоз и предприемане на действия за провеждане на процедура по възлагане на транспортната услуга.

 Настоящото решение, за предприемане на „спешна мярка“, да се изпрати на кмета на община Гулянци за сведение и изпълнение.

Решението да се публикува на официалната интернет страници на областна администрация – Плевен.

Община Гулянци да публикува решението на областния управител съгласно чл.16д, ал.7 от Наредба №2 от 15 март 2002 г. и на официалната интернет страница на общината.

**НИКОЛАЙ АБРАШЕВ……/п/**

*Областен управител на област Плевен*